钦定古今图书集成/明伦汇编/氏族典/第520卷 > 《凌迪知万姓统谱》 > 薛居州
## 钦定古今图书集成/明伦汇编/氏族典/第520卷 > 《凌迪知万姓统谱》 > 薛居州

按《人物考》：居州，宋臣也。时宋王偃淫暴，戴不胜谓薛
居州曰：“陈善闭邪？性善士为能之。子善士也，独不能
善王哉？”居州曰：“子不闻乎，君犹素也，臣犹染也，染于
青则青，染于黄则黄。今白砂在泥，将染而黑矣，子其
奈何哉？”其后齐湣王与魏、楚伐宋，杀王偃，遂灭宋。